Vivian Dawson

Vivian Dawson (dilahirkan pada 18 Julai 1984), yang lebih dikenali dengan nama pentas Jinrong (), ialah seorang pelakon dan peragawan New Zealand.

Riwayat hidup dan karier 
Dawson dilahirkan di Kanada pada 18 Julai 1984 dan membesar di New Zealand. Bapanya seorang rakyat New Zealand, manakala ibunya orang Cina Singapura. Dawson mengambil jurusan fisiologi di University of Otago dan tamat pengajian pada 2007. Selepas tamat pengajian, dia bekerja sebagai pakar kecergasan di sebuah kelab kesihatan di Melbourne dan kemudiannya berpindah ke Singapura. Pada 2009, Dawson menang bagi 50 orang calon suami idaman CLEO (Singapura) 2009. Pada 2010, Dawson tampil dalam video muzik lagu penyanyi Taiwan, Jolin Tsai yang berjudul "Love Player". Pada September 2010, Dawson dan Tsai dilihat berpacaran di Tokyo.

Dawson membuat debut lakonannya dalam filem Taiwan, Double Trouble (2012). Pada Februari 2013, Dawson membawa Jolin Tsai melawat orang tuanya dan saudara-mara di New Zealand. Dawson kemudian menggantikan pelakon British Rhydian Vaughn dan tampil dalam dua daripada filem-filem Cina paling lumayan, Tiny Times 3 (2014) dan Tiny Times 4 (2015), yang juga membantunya mengumpulkan lebih popularity di China Raya. Pada Disember 2016, pengurus Tsai, Tom Wang mengesahkan bahawa Dawson dan Tsai berpisah secara aman pada November dan kekal rapat sebagai kawan.

Filmografi 
 Double Trouble (2012)
 Lover Run (2013)
 Sorry, I Love You (2014)
 Tiny Times 3 (2014)
 Tiny Times 4 (2015)
 All You Need is Love (2015)
 Running After the Love (2015)
 Xuanzang (2016)
 For a Few Bullets (2016)
 The Eight Immortals in School 2 (2016)
 Butterfly Cemetery (2016)
 My Other Home (2016)

Rujukan

Pautan luar 
 
 
 
 
 

Kelahiran 1984
Orang hidup
Pelakon lelaki New Zealand
Emigran Kanada ke New Zealand
Pelakon New Zealand
Pelakon lelaki TV New Zealand